Jangiobod

Jangiobod (uzbeke: Yangiobod / Янгиобод, ruse Янгиаба́д) estas urbo en la Taŝkenta regiono de Uzbekio. Jangiobod kuŝas je alteco de 1 300 metroj en la montaro Talas Alatoo, kies granda parto situas en najbara Kirgizio, 20 kilometrojn norde de Angren. Sude de Jangiobod kuŝas la urbo Angren, kiu servas kiel la administra centro por la regiono kaj estas konektita al la aŭtovoja reto de Uzbekio. De tie, vojoj kondukas al Taŝkento okcidente kaj al la dense loĝata Fergana valo oriente. La urbo estas sub la jurisdikcio de la loka registara areo de Angren. En sendependa Uzbekio, Jangiobod evoluis en popularan kuraclokon, vintran sportan kaj migradan feriejon. Grandaj kvantoj da poluita materialo troviĝas ĉirkaŭ Jangiobod, rezultante en pli altaj niveloj de radioaktiva materialo mezurataj en kaj ĉirkaŭ la urbo. La ĉirkaŭaj riveroj ankaŭ estas trafitaj de escepte altaj uraniaj koncentriĝoj. Loĝantaro Estis 8 900 loĝantoj en 2016. En 2023, la loĝantaro estas malpli ol 500 loĝantoj. Historio Fondita en 1953 la urbo estis establita post la Dua Mondmilito kiel loĝkvartalo por urani-minejo. La minejo ĉesis funkcii kaj la iam fermita urbo perdis la plejparton de siaj loĝantoj. Jangiabad mem estis konstruita ĉefe de Volgogermanoj kaj germanaj setlantoj el aliaj regionoj de Sovetunio, kaj ne de militkaptitoj, kiel oni ofte kredas (militkaptitoj resenditaj al Germanio, eĉ al orienta Germanio, ne estus permesitaj eniri la urani-minejojn). Eble pro la influo de la germana kulturo, la urbo havas unikan arkitekturon, kiu memorigas pri la arkitekturo de germana urbo de la 19-a-20-a jarcentoj, neatendita por la okuloj de homo, kiu unue venas al ĉi tiu centrazia urbo. Ne estas konstruaĵoj pli altaj ol 3 etaĝoj en la urbo. Tio verŝajne ŝuldiĝas al la alta sisma aktiveco en la regiono. Turismo Jangiobod estas nuntempe (2026) populara migrada celloko pro sia natura beleco kaj belaj pejzaĝoj. Proksime al la urbo, kelkajn kilometrojn supren laŭ la valo de la rivero Kattasay troviĝas ekde la 1970-aj jaroj la turisma centro Yangiabad/Jangiobod sur la loko de fermita uraniominejo. Proksime al la centro estas pluraj vintraj skiejoj.En Jangiobod estas ankaŭ pulbazaro kiu revivigas la historion. La distanco al la plej proksima fervoja stacio en Angren, estas 22 km. Publika transporto (busoj kaj mikrobusoj) funkcias inter la du urboj. Referencoj